**LĒMUMS**

LIEPĀJĀ

|  |  |  |
| --- | --- | --- |
| 2020.gada 19.martā | Nr.106/4  (prot. Nr.4, 31.§) | Nr.233 |

Par zemesgabala Kviešu ielā 70

iznomāšanu

Pamatojoties uz likuma "Par pašvaldībām" 14.panta pirmās daļas 2.punktu, otrās daļas 3.punktu un 21.panta pirmās daļas 14.punktu, Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 16.panta piekto daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 7., 8., 9., 17.punktu un 22.1.apakšpunktu, Zemes pārvaldības likuma 17.panta otro daļu, izskatot garāžu īpašnieku kooperatīvās sabiedrības "LAUMA 1" 2020.gada 4.februāra iesniegumu, Liepājas pilsētas pašvaldības Nekustamo īpašumu jautājumu konsultatīvās komisijas 2020.gada 17.februāra priekšlikumu (sēdes protokols Nr.3) un Liepājas pilsētas domes pastāvīgās Pilsētas attīstības komitejas 2020.gada 12.marta lēmumu (sēdes protokols Nr.3), LIEPĀJAS PILSĒTAS DOME

N O L E M J :

1. Iznomāt zemesgabalu Kviešu ielā 70 (kadastra Nr.1700 012 0685), Liepājā, 15807 kv.m platībā (pielikumā) uz tā esošo ēku (būvju) īpašniekiem, atbilstoši viņu īpašumā esošo ēku (būvju) domājamām daļām, no lēmuma pieņemšanas dienas uz laiku līdz īpašnieka vai valdītāja maiņai, bet ne ilgāk kā uz 5 (pieciem) gadiem, nekustamā īpašuma (garāžu) uzturēšanai un apsaimniekošanai.

2. Uzdot Liepājas pilsētas pašvaldības iestādei "Nekustamā īpašuma pārvalde" divu nedēļu laikā no lēmuma pieņemšanas brīža sagatavot zemes nomas līgumu ar ēku (būvju) apsaimniekotāju - garāžu īpašnieku kooperatīvo sabiedrību "LAUMA 1" (reģistrācijas Nr.42103015356; juridiskā adrese: Kviešu iela 70, Liepāja; korespondences adrese: Mežu iela 53-53, Liepāja) - par lēmuma 1.punktā minētā zemesgabala iznomāšanu, iekļaujot tajā šādus nosacījumus:

2.1. Liepājas pilsētas pašvaldība neatbild par nomnieka ieguldījumiem un izdevumiem, apsaimniekojot iznomāto zemesgabalu;

2.2 nomnieks maksā nomas maksu 1,5% apmērā no zemesgabala kadastrālās vērtības gadā;

2.3. nomas maksa tiek palielināta, piemērojot koeficientu 1,5 uz laiku līdz nomnieks veiks ēku (būvju) ierakstīšanu zemesgrāmatā;

2.4. papildus nomas maksai nomnieks maksā valstī noteikto pievienotās vērtības nodokli;

2.5. nomnieks šā līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas likumdošanā un kas attiecas uz iznomāto zemesgabalu;

2.6. nomnieks saskaņā ar Liepājas pilsētas domes 2012.gada 20.decembra saistošajiem noteikumiem Nr.34 "PAR TERITORIJAS KOPŠANU UN BŪVJU UZTURĒŠANU" un citiem kārtību regulējošiem noteikumiem nodrošina iznomātās vietas un tās apkārtnes uzkopšanu;

2.7. nomnieks atbild par visu zemesgabalā esošo pazemes un virszemes inženiertehniskās apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem.

3. Zemesgabalam Kviešu ielā 70 kadastra vērtēšanas vajadzībām noteikt lietošanas mērķi - transporta līdzekļu garāžu apbūve (kods 11 04).

4. Ja Ministru kabinets izdod rīkojumu par iznomātā zemesgabala ierakstīšanu zemesgrāmatā uz valsts vārda, vai iznomātais zemesgabals tiek iekļauts zemes konsolidācijas projektā, vai arī tiek piešķirts īpašumā kā līdzvērtīgā zeme, Liepājas pilsētas pašvaldībai ir tiesības vienpusēji izbeigt zemes nomas līgumu.

5. Lēmuma 4.punktā minēto apstākļu iestāšanās gadījumā pilnvarot Liepājas pilsētas pašvaldības iestādes "Nekustamā īpašuma pārvalde" vadītāju veikt nepieciešamās darbības vienpusējai līguma izbeigšanai un parakstīt ar to saistītos dokumentus.

6. Liepājas pilsētas pašvaldības iestādei "Nekustamā īpašuma pārvalde" veikt zemesgabalā Kviešu ielā 70 atrodošo ēku (būvju) ierakstīšanu Kadastra informācijas sistēmā.

7. Gadījumā, ja garāžu īpašnieku kooperatīvā sabiedrība "LAUMA 1", kā ēkas (būves) apsaimniekotājs, viena mēneša laikā no lēmuma pieņemšanas dienas atsakās noslēgt zemes nomas līgumu, lēmums zaudē spēku un zemes nomas maksāšanas pienākums iestājas, pamatojoties uz normatīvajos aktos noteiktā kārtībā iesniegtu maksāšanas paziņojumu vai rēķinu.

8. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma 2.punkta izpildi.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Nekustamā īpašuma pārvaldei, nomniekam | |